Φρατζόγλου Πάρις

**Μόνο για μένα**

2012

**ΛΙΓΑ ΛΟΓΙΑ**

Με λένε Φρατζόγλου Πάρι, είμαι από τη Καβάλα και κατοικώ Αθήνα. Έχω τελειώσει το τμήμα Πληροφορικής και Τηλεπικοινωνιών, στο Καποδιστριακό πανεπιστήμιο Αθηνών . Καμία σχέση δηλαδή με τον Κινηματογράφο. Μετά τις σπουδές μου στη Πληροφορική ασχολήθηκα ερασιτεχνικά με το θέατρο, έχοντας παρακολουθήσει 4 χρόνια μαθήματα σε ένα θεατρικό εργαστήρι και έχοντας παίξει σε 3 θεατρικές παραστάσεις και σε 3 ταινίες μικρού μήκους. Παράλληλα έχω παρακολουθήσει όμως κάποια μαθήματα σεναρίου μέσα από κινηματογραφικά σεμινάρια που διοργάνωσε ο Δήμος Ιλίου.

**ΣΥΝΟΨΗ**

Μια γυναίκα η οποία πασχίζει για αναγνώριση και επιβεβαίωση από τους άλλους, επαναστατεί καταστρέφοντας αυτά που όλοι περιμένουν από αυτή.

**ΠΕΡΙΛΗΨΗ**

Μια γυναίκα, γύρω στα 40, φανερά αγχωμένη και προβληματισμένη από τη μη αναγνώριση των γύρω της ξυπνά το πρωί και φτιάχνει ένα εκπληκτικό πρωινό για τον άντρα της. Αυτός μόλις το βλέπει έκπληκτος της λέει ένα φευγαλέο μπράβο και στρώνεται στο τραπέζι. Πριν προλάβει να φάει, η γυναίκα παίρνει το πιάτο με τα φαγητά και το πετάει κάτω. Σηκώνεται να φύγει χωρίς να ζητήσει το λόγο. Στη δουλειά της, το αφεντικό της ζητάει τη παρουσίαση για τους πελάτες. Μπαίνει στο γραφείο, δίνει τη περίληψη στο αφεντικό της. Αυτός ικανοποιημένος από αυτό που βλέπει ζητάει και την υπόλοιπη. Τότε η γυναίκα τη σκίζει μπροστά του και σηκώνεται και φεύγει. Ενώ κάθεται σε ένα παγκάκι δέχεται μήνυμα από τη φίλης της, που την ευχαριστεί για τη βοήθειά της και θέλει να τη βγάλει έξω να τη κεράσει. Της αρνείται με μήνυμα επειδή τη θεωρεί καραεγωίστρια. Την άλλη μέρα στο ψυχοθεραπευτή αφού εξηγεί όσα έκανε, με τη βοήθεια του καταφέρνει να ξεπεράσει όλα τα βάρη της, ακόμη και να συμφιλιωθεί με τον πατέρα της.

**1 - ΕΣΩΤΕΡΙΚΟ – ΚΟΥΖΊΝΑ – ΠΡΩΙ**

Η Κατερίνα ετοιμάζει με νευρικές κινήσεις ένα πολύ καλό πρωινό, αποτελούμενο από ομελέτα με μπέικον και μανιτάρια, μαζί με φρέσκο κέικ και ζεστό καφέ του άντρα της. Εκείνος έρχεται να κάτσει, μισονυσταγμένος.

ΚΩΣΤΑΣ

Δε το πιστεύω. Εκπληκτικό. Πως το έπαθες? Δεν ξέρω από πού να αρχίσω

ΚΑΤΕΡΙΝΑ

Σου αρέσει?

ΚΩΣΤΑΣ

Φυσικά

Η Κατερίνα παίρνει τα δύο πιάτα από το τραπέζι πριν ο Κώστας προλάβει και τα φάει και τα πετάει κάτω. Ο Κώστας τη κοιτάει απορημένος και αυτή σηκώνεται και φεύγει.

**2 - ΕΣΩΤΕΡΙΚΟ – ΓΡΑΦΕΊΟ ΔΙΕΥΘΥΝΤΗ – ΜΕΣΗΜΈΡΙ**

Ένας άντρας γράφει στο γραφεί του. Η πόρτα χτυπά.

ΔΙΕΥΘΥΝΤΗΣ

Περάστε

ΚΑΤΕΡΙΝΑ

Κύριε Μανουσάκη σας έφερε την παρουσίαση για το σύστημα τιμολόγησης που θα εγκαταστήσουμε στην τράπεζα. Ορίστε η περίληψη

ΔΙΕΥΘΥΝΤΗΣ

(Αφού τις ρίχνει μια πρόχειρη ματιά) Καλή φαίνεται. Μου δίνεις και την αναλυτική παρουσίαση?

Η Κατερίνα παίρνει τα χαρτιά με την παρουσίαση, τα σκίζει μπροστά στον διευθυντή και φεύγει, αφού του ρίχνει ένα φευγαλέο βλέμμα ανωτερότητας και περιφρόνησης. Ο διευθυντής κοκαλωμένος ίσα ίσα που προλαβαίνει να αρθρώσει μια λέξη

ΔΙΕΥΘΥΝΤΗΣ

Δεσποινίς Πριοβόλου τι κάνατε? Που πάτε? (φωναχτά)Απαιτώ εξηγήσεις.

**3 - ΕΞΩΤΕΡΙΚΟ – ΠΑΓΚΆΚΙ ΠΛΑΤΕΊΑΣ – ΑΠΟΓΕΥΜΑ**

Η Κατερίνα κάθεται χαλαρή και σκέφτεται τα όσα έχει κάνει. Εκείνη τη στιγμή της έρχεται μήνυμα στο κινητό. Είναι από την καλύτερή της φίλη: «Φιλενάδα σε ευχαριστώ για προχθές. Αν δεν ήσουν εσύ να με συγκρατείς με τη φωνή της λογικής τώρα θα είχα χωρίσει. Το βράδυ πάμε για ποτάκι. Κερνάω εγώ»

Και η Κατερίνα της απαντάει ως εξής: «Δε θα έρθω. Είσαι καραεγωίστρια και με έχεις κουράσει πάρα πολύ» Η Κατερίνα ικανοποιημένη βάζει το κινητό στη τσάντας της και επιστρέφει στις σκέψεις της.

**4 - ΕΣΩΤΕΡΙΚΟ – ΓΡΑΦΕΙΟ ΨΥΧΟΛΟΓΟΥ – ΠΡΩΙ**

Η Κατερίνα κάθεται σταυροπόδι και κοιτάζει έξω από το παράθυρο. Ο ψυχολόγος ακούει τη Κατερίνα και σημειώνει όσα της λέει.

ΚΑΤΕΡΙΝΑ

Έτσι της απάντησα. Και χάρηκα πάρα πολύ. Τα κατάφερα. Έδειξα σε όλους τους ανθρώπους που με πνίγανε τι αξίζω.

ΔΙΕΥΘΥΝΤΗΣ

Μπράβο Κατερίνα. Έκανες μεγάλη πρόοδο. Πως νιώθεις για τον εαυτό σου τώρα

ΚΑΤΕΡΙΝΑ

Πολύ ανάλαφρη. Νιώθω ότι επιτέλους έβγαλα έστω και για λίγο, όλα τα βάρη από πάνω μου. Νιώθω ότι δε χρειάζομαι κανέναν. Μόνο τον εαυτό μου. Και οι δυο μας, πιστεύω θα κάνουμε ένα πολύ δυνατό δίδυμο από δω και πέρα.

ΔΙΕΥΘΥΝΤΗΣ

Και εγώ, έτσι όπως σε βλέπω και έτσι όπως σε ακούω νιώθω, ότι είσαι πιο κοντά από ποτέ στο στόχο σου. Να υπάρχεις μόνο για τον εαυτό σου. Όμως μένει ένα τελευταίο βήμα για να ολοκληρωθεί η θεραπεία. Ξέρω είναι δύσκολο, αλλά πρέπει να το κάνεις.

ΚΑΤΕΡΙΝΑ

Μήπως να το κάνουμε άλλη φορά. Φοβάμαι. Δε θέλω σήμερα.

ΔΙΕΥΘΥΝΤΗΣ

Όχι σήμερα. Τώρα. Αν μείνει αυτό το τελευταίο βάρος είναι ικανό να σε βυθίσει ξανά και όλη αυτή η προσπάθεια να πάει χαμένη.

Η Κατερίνα βγάζει το κινητό της. Με δυσκολία ψάχνει να βρει ένα όνομα. Μόλις το βρίσκει πατάει το κουμπί «κλήση». Το τηλέφωνο κτυπάει 5, 6 φορές. Και η καρδιά της το ίδιο. Οι σφυγμοί της έχουν ανέβει πολύ. Πάνω που έχει αρχίσει να ελπίζει πως κανείς δε θα το σηκώσει, ακούγεται μια γερασμένη και κουρασμένη αντρική φωνή.

ΓΕΡΙΚΗ ΦΩΝΗ

Παρακαλώ… παρακαλώ? Ναι ποιος είναι?

ΚΑΤΕΡΙΝΑ

…

ΓΕΡΙΚΗ ΦΩΝΗ

Αν δεν μιλήσετε θα το κλείσω.

ΚΑΤΕΡΙΝΑ

Ε..Εγώ είμαι. Ξέρω έχουμε πολύ καιρό να μιλήσουμε και θα είσαι τόσο ταραγμένος όσο και εγώ. Αλλά επιτέλους βρήκα το θάρρος να σου πω πως σε συγχωρώ και σ ευχαριστώ για όσα μου πρόσφερες. Αν ήταν και εκείνη δίπλα σου να σε βοηθήσει, τα πράγματα θα ήταν πολύ καλύτερα

ΓΕΡΙΚΗ ΦΩΝΗ

Κατερίνα(με λυγμούς), μου έλειψες. Συγνώμη καρδούλα μου. Σε αγαπώ

ΚΑΤΕΡΙΝΑ

Πατέρα, και εγώ σε αγαπώ

Η Κατερίνα κλείνει το τηλέφωνο και ξεσπάει σε κλάματα

ΤΕΛΟΣ